SK Úradný vestník Európskej únie C 93/17

Súhrnné informácie oznámené členskými štátmi o štátnej pomoci poskytnutej v súlade s nariadením Komisie (ES) č. 1857/2006 o uplatňovaní článkov 87 a 88 zmluvy na štátnu pomoc pre malé a stredné podniky (MSP) pôsobiace v poľnohospodárskej výrobe, ktorým sa mení a dopĺňa nariadenie (ES) č. 70/2001

2009/C 93/05

Číslo pomoci: XA 432/08

Členský štát: Nemecká spolková republika

Názov schémy štátnej pomoci alebo názov podniku prijímajúceho individuálnu štátnu pomoc: Landwirtschaft – Nachhaltigkeit (Poľnohospodárstvo – udržateľnosť)

Právny základ: Rechtsgrundlage ist das Gesetz über die Landeskreditbank Baden-Württemberg – Förderbank vom 11.11.1998 (Gesetz für Baden-Württemberg (GBl.) vom 18.11.1998, S. 581), zuletzt geändert durch Gesetz vom 11.12.2007 (GBl. vom 14.12.2007, S. 581) in Verbindung mit dem Programmmerkblatt Landwirtschaft - Nachhaltigkeit

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: Poskytujú sa pôžičky s výhodnou úrokovou sadzbou. Predpokladaná hodnota pôžičiek je 500 000 EUR. Túto sumu dáva k dispozícii banka Landwirtschafltiche Rentenbank, pričom neposkytuje vlastný príspevok na pomoc.

Maximálna intenzita pomoci: Max. 20 % oprávnených nákladov. Maximálna suma pomoci poskytnutej jednotlivým podnikom nesmie v žiadnom časovom období troch hospodárskych rokov prekročiť sumu 400 000 EUR. Pri kumulácii s inými zdrojmi z verejných financií vzhľadom na tie isté oprávnené náklady sa dodržujú hraničné hodnoty uvedené v nariadení (ES) č. 1857/2006.

Dátum implementácie: Podľa lehoty uvedenej v článku 20 ods. 1 nariadenia (ES) č. 1857/2006, avšak najskôr 2. 1. 2009.

Trvanie schémy štátnej pomoci alebo individuálnej štátnej pomoci:

Účel pomoci: Podpora MSP pôsobiacich v oblasti prvovýroby poľnohospodárskych produktov v súlade s prílohou I Zmluvy o ES (okrem rybného hospodárstva a akvakultúry) prostredníctvom podpory investícií do prvovýroby poľnohospodárskych výrobkov. Investície na ochranu a zlepšenie prírodného prostredia alebo zlepšenie hygienických podmienok alebo noriem starostlivosti o zvieratá. Investície na zlepšenie kvality výroby (článok 4 nariadenia (ES) č. 1857/2006). Oprávnenými nákladmi sú a) výstavba, kúpa alebo modernizácia nehnuteľného majetku, b) kúpa alebo kúpa na lízing strojov alebo zariadení vrátane počítačového softvéru až do bežnej trhovej ceny hospodárskych prostriedkov alebo c) všeobecné náklady súvisiace s výdavkami uvedenými v písm. a) a b), napr. služby architektov a inžinierov, poradenstvo, štúdie o možnosti realizácie. Pritom sa musí zabezpečiť, že sa pomoc nesmie poskytnúť v rozpore s akýmikoľvek zákazmi alebo obmedzeniami v nariadeniach Rady, ktorými sa ustanovujú spoločné organizácie trhu, aj keď sa také zákazy a obmedzenia vzťahujú iba na podporu Spoločenstva.

Príslušné odvetvia hospodárstva: Poľnohospodárstvo, vinohradníctvo a záhradníctvo

Názov a adresa orgánu poskytujúceho pomoc:

Landeskreditbank Baden-Württemberg – Förderbank Postfach 10 29 43 70025 Stuttgart DEUTSCHLAND

Internetová stránka: www.l-bank.de/landwirtschaft-nachhaltigkeit

Ďalšie informácie: —

Číslo pomoci: XA 435/08

Členský štát: Španielsko

Región: Kastília-León (Provincia de Salamanca)

Názov schémy štátnej pomoci alebo názov podniku prijímajúceho individuálnu štátnu pomoc: Subvenciones dirigidas a las Denominaciones de Origen, Indicaciones Geográficas Protegidas, Asociaciones con Marca de Garantía, Asociaciones de Vinos de Calidad Producidos en Región Determinada de la provincia de Salamanca y a las entidades asociativas que promuevan el reconocimiento de alguna de estas figuras de calidad, anualidad 2009.

Právny základ: Proyecto de bases reguladoras de la convocatoria de subvenciones dirigidas a a las Denominaciones de Origen, Indicaciones Geográficas Protegidas, Asociaciones con Marca de Garantía, Asociaciones de Vinos de Calidad Producidos en Región Determinada de la provincia de Salamanca y a las entidades asociativas que promuevan el reconocimiento de alguna de estas figuras de calidad, anualidad 2009.

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: Na rok 2009 sú ročné výdavky plánované v rámci schémy na rok vo výške 60 000 EUR (šesťdesiattisíc eur)

Maximálna intenzita pomoci: Maximálna výška grantu nesmie prekročiť 50 % alebo, v závislosti od prípadu, 70 % oprávnených výdavkov alebo 12 000 EUR na žiadateľa.

Dátum implementácie: Od dátumu uverejnenia registračného čísla žiadosti o výnimku na internetovej stránke Generálneho riaditeľstva pre poľnohospodárstvo a rozvoj vidieka.

Trvanie schémy štátnej pomoci alebo individuálnej štátnej pomoci: Do 31. decembra 2009.

Účel pomoci: Cieľom tohto grantu je podporiť výrobu a predaj kvalitných poľnohospodárskych výrobkov z provincie Salamanca s označením pôvodu, chráneným zemepisným označením alebo garančnou známkou alebo so štatútom kvalitných vín vyrobených vo vymedzenom regióne.

Táto schéma pomoci patrí do pôsobnosti článkov 14 a 15 nariadenia Komisie (ES) č. 1857/2006 z 15. decembra 2006 o uplatňovaní článkov 87 a 88 zmluvy na štátnu pomoc pre malé a stredné podniky (MSP) pôsobiace v poľnohospodárskej výrobe.

Medzi oprávnené činnosti patrí účasť na veľtrhoch organizovaných Diputación de Salamanca alebo na agropotravinárskych veľtrhoch s účasťou Diputación, realizácia štúdií, ktorými sa podporuje uznanie značky kvality alebo zlepšenie kvality výrobkov so značkou kvality a činnosti na podporu kvality potravín.

Medzi oprávnené výdavky patria:

1. na registráciu, prenájom miesta a stánku, bezpečnosť, konferenčné hostesky a účasť;

2. na publikácie súvisiace s činnosťou;

3. cestovné výdavky.

1. na štúdie zamerané na koncepciu a uznanie známky kvality (označenie pôvodu, chránené zemepisné označenie, garančná známka alebo štatút kvalitných vín vyrobených vo vymedzenom regióne) súvisiace s poľnohospodárskymi výrobkami z provincie Salamanca;

2. na ďalšie štúdie zamerané na zlepšenie kvality poľnohospodárskych výrobkov z provincie Salamanca, ktorým už bola udelená jedna zo značiek kvality uvedených v predchádzajúcom bode.

1. na účasť na vnútroštátnych veľtrhoch: na prenájom miesta a stánku, bezpečnosť, konferenčné hostesky a účasť, publikácie súvisiace s činnosťou a cestovné výdavky;

2. na prezentáciu kvalitných výrobkov na vnútroštátnej a provinčnej úrovni: prispievať možno len výdavky na prenájom priestorov na prezentáciu, cestovné a publikácie súvisiace s činnosťou;

3. na publikácie, ako sú katalógy alebo internetové stránky na prezentovanie informácií o výrobcoch z daného regiónu alebo výrobcoch daného výrobku za predpokladu, že tieto informácie a prezentovanie je neutrálne a že všetci príslušní výrobcovia majú rovnakú príležitosť sa v nich prestaviť.

Príslušné odvetvia: Agropotravinárske odvetvie

Názov a adresa orgánu poskytujúceho pomoc:

Excma. Diputación Provincial de Salamanca. C/Felipe Espino no 1 37002 Salamanca ESPAÑA

Internetová stránka: http://www.lasalina.es/areas/eh//ProyConvocatorias/2009/ Denominaciones.pdf

Ďalšie informácie: Grant bude zlučiteľný s akýmkoľvek iným grantom, pomocou, zdrojmi alebo príjmami, ktoré na dotovanú činnosť pridelil ktorýkoľvek správny, verejný alebo súkromný orgán na vnútroštátnej úrovni, na úrovni Európskej únie alebo medzinárodných organizácií. Ak bol žiadateľovi na rovnaký účel udelený iný grant, ktorý nie je zlučiteľný s grantom udeleným Diputación, bude sa uplatňovať článok 33 španielskeho kráľovského dekrétu 887/2006 z 21. júla 2006, ktorým sa ustanovujú podrobné opatrenia na implementáciu všeobecného zákona o dotáciách.

V žiadnom prípade však nesmie dotácia udelená Diputación byť v takej výške, že samotná alebo spolu s inými grantmi, pomocou, príjmami alebo zdrojmi prevýši náklady na dotovanú činnosť.

Takisto grant nebude zlučiteľný s akýmkoľvek iným grantom, pomocou, zdrojmi alebo príjmami na dotovanú činnosť, ktoré udelila Diputación, či už udelenými priamo alebo na základe výberového konania – pokrývajúcimi rovnaké oprávnené výdavky.

Číslo pomoci: XA 439/08

Členský štát: Taliansko

Región: Provincia autonoma di Bolzano

Názov schémy štátnej pomoci alebo názov podniku prijímajúceho individuálnu štátnu pomoc: Criteri e modalità relativi alla concessione di aiuti per l'assistenza tecnica in agricoltura

Právny základ: Articolo 4, comma 1, lettera p) della legge provinciale 14 dicembre 1998, n. 11, e successive modifiche

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: 3 mil. EUR

Maximálna intenzita pomoci: 100 %

Dátum implementácie: do 7. januára 2009

Trvanie schémy štátnej pomoci alebo individuálnej štátnej pomoci: do 30. júna 2014

Účel pomoci: Poskytnúť technickú pomoc odvetviu poľnohospodárstva v súlade s článkom 15 nariadenia (ES) č. 1857/2006

Príslušné odvetvia hospodárstva: Živočíšna a rastlinná výroba všeobecne

Názov a adresa orgánu poskytujúceho pomoc:

Ripartizione provinciale agricoltura, Via Brennero, 6 39100 Bolzano ITALIA

Internetová stránka: http://www.egov.bz.it/DownloadAttachment.aspx?id=1013721

Ďalšie informácie: —

Číslo pomoci: 440/08

Členský štát: Španielsko

Región: Castilla-La Mancha

Názov schémy štátnej pomoci: Ayudas para la integración cooperativa sin vinculación patrimonial

Právny základ: Convocatorias de ayudas para las cooperativas agrarias:

Orden de 8/6/2000 de la Consejería de Agricultura y Medio Ambiente por la que se establecen los programas de fomento de la calidad agroalimentaria en Castilla-La Mancha (FOCAL 2000) programa 1 cooperativismo agrario

Orden de de la Consejería de Agricultura y Desarrollo Rural, por la que se aprueban las bases reguladoras de las ayudas para la mejora de las estructuras asociativas agrarias en Castilla-La Mancha y se convocan dichas ayudas para el año 2009.

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: Celková suma: 50 000 EUR

Maximálna intenzita pomoci: 80 % oprávnených výdavkov:

náklady na založenie spoločnosti,

náklady na administratívny personál,

náklady na kúpu kancelárskeho vybavenia (vrátane počítačového hardvéru a softvéru),

režijné náklady, náklady na právne a administratívne úkony.

Dátum implementácie: Od dátumu uverejnenia evidenčného čísla žiadosti o oslobodenie na webovej stránke Generálneho riaditeľstva Európskej komisie pre poľnohospodárstvo a rozvoj vidieka.

Trvanie schémy štátnej pomoci alebo individuálnej štátnej pomoci: Do 31. decembra 2013

Účel pomoci: Skupiny výrobcov (článok 9 nariadenia (ES) č. 1857/2006)

Príslušné odvetvia: Poľnohospodárstvo, chov dobytka, lesníctvo a rybné hospodárstvo

Názov a adresa orgánu poskytujúceho pomoc:

Consejería de Agricultura y Desarrollo Rural, C/Pintor Matías Moreno, no 4, 45004 Toledo

Webová stránka: Provizórne: http://www.jccm.es/agricul/paginas/ayudas/cooperativismo/cooperativismo.htm, ale po uverejnení sa presunie na www.jccm.es/cgi-bin/docm.php3.